ચૂંટણી ઢંઢેરા સમિતિના ચેરમેન મધુસૂદન મિસ્ત્રીના પુત્રના નિધન તથા રાહુલ ગાંધીના સૌરાષ્ટ્ર પ્રવાસના કારણે આ ચૂંટણી ઢંઢેરાની પ્રસિદ્ધિ વિલંબમાં મુકાઇ છે. બિનઅનામત વર્ગને અનામતની જોગવાઇનો સમાવેશ કરીને પક્ષ પાટીદાર સમાજને આકર્ષવા જશે. ખેડૂતોનું દેવું માફ કરાશે, શિક્ષણનું ખાનગીકરણ દૂર કરવા રાજ્યમાં ઠેરઠેર ગ્રાન્ટેડ શાળા કોલેજ અને પોલિટેકનિક સહિતની શૈક્ષ‌િણક સંસ્થાઓ ઊભી કરાશે. આરોગ્ય ક્ષેત્રે પણ સરકારી દવાખાના-હોસ્પિટલોનો વ્યાપ વધારીને લોકોને મફત આરોગ્યસેવાનો લાભ અપાશે. ફિક્સ પગારદારોને કાયમી કરવા આ પ્રથા નાબૂદ કરાશે. લેબર કોન્ટ્રાક્ટની નાબૂદી કરાશે.